CELEX: 32011R0213
Language: sk
Date: 2011-03-03 00:00:00
Title: Nariadenie Komisie (EÚ) č. 213/2011 z  3. marca 2011 , ktorým sa menia a dopĺňajú prílohy II a V k smernici Európskeho parlamentu a Rady 2005/36/ES o uznávaní odborných kvalifikácií  Text s významom pre EHP

4.3.2011   
            
            
               SK
            
            
               Úradný vestník Európskej únie
            
            
               L 59/4
            
         NARIADENIE KOMISIE (EÚ) č. 213/2011
   z 3. marca 2011,
   ktorým sa menia a dopĺňajú prílohy II a V k smernici Európskeho parlamentu a Rady 2005/36/ES o uznávaní odborných kvalifikácií
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2005/36/ES zo 7. septembra 2005 o uznávaní odborných kvalifikácií (1), a najmä na jej článok 11 druhý odsek a článok 26 druhý odsek,
   keďže:
   
               (1)
            
            
               Rakúsko požiadalo o vloženie desiatich programov odbornej prípravy týkajúcich sa zdravotnej starostlivosti do prílohy II k smernici 2005/36/ES. Na tieto programy odbornej prípravy sa vzťahuje vyhláška o špeciálnej zdravotnej a ošetrovateľskej starostlivosti (GuK-SV BGB1 II No 452/2005) a vyhláška o pedagogickom a manažérskom vzdelávaní v oblasti zdravotnej a ošetrovateľskej starostlivosti (GuK-LFV BGB1 II No 453/2005).
            
         
               (2)
            
            
               Keďže tieto rakúske programy odbornej prípravy sú rovnocenné s úrovňou odbornej prípravy podľa článku 11 písm. c) bodu i) smernice 2005/36/ES a poskytujú porovnateľný odborný štandard a pripravujú ich účastníkov na porovnateľnú úroveň zodpovednosti a funkcií, je ich zahrnutie do prílohy II k smernici 2005/36/ES na základe článku 11 písm. c) bodu ii) odôvodnené.
            
         
               (3)
            
            
               Portugalsko podalo odôvodnenú žiadosť o zahrnutie lekárskej odbornej prípravy špecialistov v oblasti klinickej onkológie do bodu 5.1.3 prílohy V k smernici 2005/36/ES.
            
         
               (4)
            
            
               Cieľom klinickej onkológie je systémová liečba rakoviny. Za posledných desať rokov prešla liečba onkologických pacientov vďaka vedeckému pokroku významnými zmenami. Lekárska odborná príprava špecialistov v oblasti klinickej onkológie sa v bode 5.1.3 prílohy V k smernici 2005/36/ES neuvádza. Vo viac ako dvoch pätinách členských štátov sa však klinická onkológia stala osobitným samostatným špecializovaným odborom, čo odôvodňuje jej zahrnutie do bodu 5.1.3 prílohy V k smernici 2005/36/ES.
            
         
               (5)
            
            
               Aby sa zaistila dostatočne vysoká úroveň lekárskej odbornej prípravy špecialistov, obdobie odbornej prípravy na automatické uznanie špecializácie na klinickú onkológiu by malo trvať minimálne 5 rokov.
            
         
               (6)
            
            
               Francúzsko podalo odôvodnenú žiadosť o zahrnutie lekárskej odbornej prípravy špecialistov v oblasti lekárskej genetiky do bodu 5.1.3 prílohy V k smernici 2005/36/ES.
            
         
               (7)
            
            
               Lekárska genetika je špecializáciou reagujúcou na rýchle prehlbovanie poznatkov v oblasti genetiky a jej vplyvu na mnohé špecializované oblasti, akou je onkológia, fetálna medicína, pediatria, chronické choroby. Lekárska genetika má čoraz dôležitejšiu funkciu pri skríningu a prevencii mnohých chorôb. Lekárska odborná príprava špecialistov v oblasti lekárskej genetiky sa v bode 5.1.3 prílohy V k smernici 2005/36/ES neuvádza. Vo viac ako dvoch pätinách členských štátov sa však lekárska genetika stala osobitným samostatným špecializovaným odborom, čo odôvodňuje jej zahrnutie do bodu 5.1.3 prílohy V k smernici 2005/36/ES.
            
         
               (8)
            
            
               Aby sa zaistila dostatočne vysoká úroveň lekárskej odbornej prípravy špecialistov, obdobie odbornej prípravy na automatické uznanie špecializácie na lekársku genetiku by malo trvať minimálne 4 roky.
            
         
               (9)
            
            
               Smernica 2005/36/ES by sa preto mala zodpovedajúcim spôsobom zmeniť a doplniť.
            
         
               (10)
            
            
               Opatrenia stanovené v tomto nariadení sú v súlade so stanoviskom Výboru pre uznávanie odbornej kvalifikácie,
            
         PRIJALA TOTO NARIADENIE:
   Článok 1
   Prílohy II a V k smernici 2005/36/ES sa menia a dopĺňajú v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. marca 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 255, 30.9.2005, s. 22.
   
      PRÍLOHA
      Prílohy II a V k smernici 2005/36/ES sa menia a dopĺňajú takto:
      
                  1.
               
               
                  V bode 1 prílohy II sa pod výraz „v Rakúsku“ vkladá:
                  
                              „—
                           
                           
                              špeciálna odborná príprava v oblasti starostlivosti o deti a mladistvých (Sonderausbildung in der Kinder- und Jugendlichenpflege),
                           
                        
                              —
                           
                           
                              špeciálna odborná príprava v oblasti psychiatrickej zdravotnej a ošetrovateľskej starostlivosti (Sonderausbildung in der psychiatrischen Gesundheits- und Krankenpflege),
                           
                        
                              —
                           
                           
                              špeciálna odborná príprava v oblasti intenzívnej starostlivosti (Sonderausbildung in der Intensivpflege),
                           
                        
                              —
                           
                           
                              špeciálna odborná príprava v oblasti intenzívnej starostlivosti v pediatrii (Sonderausbildung in der Kinderintensivpflege),
                           
                        
                              —
                           
                           
                              špeciálna odborná príprava v oblasti ošetrovateľskej starostlivosti súvisiacej s anestéziou (Sonderausbildung in der Anästhesiepflege),
                           
                        
                              —
                           
                           
                              špeciálna odborná príprava v oblasti ošetrovateľskej starostlivosti súvisiacej s liečbou nahrádzajúcou obličkovú funkciu (Sonderausbildung in der Pflege bei Nierenersatztherapie),
                           
                        
                              —
                           
                           
                              špeciálna odborná príprava v oblasti ošetrovateľskej starostlivosti na operačnom oddelení (Sonderausbildung in der Pflege im Operationsbereich),
                           
                        
                              —
                           
                           
                              špeciálna odborná príprava v oblasti nemocničnej hygieny (Sonderausbildung in der Krankenhaushygiene),
                           
                        
                              —
                           
                           
                              špeciálna odborná pedagogická príprava v oblasti zdravotnej a ošetrovateľskej starostlivosti (Sonderausbildung für Lehraufgaben in der Gesundheits- und Krankenpflege),
                           
                        
                              —
                           
                           
                              špeciálna odborná manažérska príprava v oblasti zdravotnej a ošetrovateľskej starostlivosti (Sonderausbildung für Führungsaufgaben in der Gesundheits- und Krankenpflege),
                           
                        ktorá predstavuje vzdelávanie a odbornú prípravu s celkovým trvaním aspoň trinásť rokov a šesť mesiacov až štrnásť rokov zahŕňajúcich aspoň desať rokov všeobecného vzdelávania a ďalšie tri roky základnej odbornej prípravy v rámci verejnej služby zdravotnej a ošetrovateľskej starostlivosti vyššieho stupňa a šesť až dvanásť mesiacov osobitnej odbornej prípravy týkajúcej sa danej špecializácie, pedagogickej alebo manažérskej odbornej prípravy.“
               
            
                  2.
               
               
                  V bode 5.1.3 prílohy V sa dopĺňa táto tabuľka:
                  
                              „Štát
                           
                           
                              Klinická onkológia
                              Minimálna dĺžka štúdia v odbore: 5 rokov
                           
                           
                              Lekárska genetika
                              Minimálna dĺžka štúdia v odbore: 4 roky
                           
                        
                              Názov
                           
                           
                              Názov
                           
                        
                              Belgique/België/Belgien
                           
                           
                              Oncologie médicale/ Medische oncologie
                           
                           
                               
                           
                        
                              България
                           
                           
                              Медицинска онкология
                           
                           
                              Медицинска генетика
                           
                        
                              Česká republika
                           
                           
                              Klinická onkologie
                           
                           
                              Lékařská genetika
                           
                        
                              Danmark
                           
                           
                               
                           
                           
                              Klinisk genetik
                           
                        
                              Deutschland
                           
                           
                               
                           
                           
                              Humangenetik
                           
                        
                              Eesti
                           
                           
                               
                           
                           
                              Meditsiinigeneetika
                           
                        
                              Ελλάς
                           
                           
                              Παθολογική Ογκολογία
                           
                           
                               
                           
                        
                              España
                           
                           
                               
                           
                           
                               
                           
                        
                              France
                           
                           
                              Oncologie
                           
                           
                              Génétique médicale
                           
                        
                              Ireland
                           
                           
                              Medical oncology
                           
                           
                              Clinical genetics
                           
                        
                              Italia
                           
                           
                              Oncologia medica
                           
                           
                              Genetica medica
                           
                        
                              Κύπρος
                           
                           
                              Ακτινοθεραπευτική Ογκολογία
                           
                           
                               
                           
                        
                              Latvija
                           
                           
                              Onkoloģija ķīmijterapija
                           
                           
                              Medicīnas ģenētika
                           
                        
                              Lietuva
                           
                           
                              Chemoterapinė onkologija
                           
                           
                              Genetika
                           
                        
                              Luxembourg
                           
                           
                              Oncologie médicale
                           
                           
                              Médecine génétique
                           
                        
                              Magyarország
                           
                           
                              Klinikai onkológia
                           
                           
                              Klinikai genetika
                           
                        
                              Malta
                           
                           
                               
                           
                           
                               
                           
                        
                              Nederland
                           
                           
                               
                           
                           
                              Klinische genetica
                           
                        
                              Österreich
                           
                           
                               
                           
                           
                              Medizinische Genetik
                           
                        
                              Polska
                           
                           
                              Onkologia kliniczna
                           
                           
                              Genetyka kliniczna
                           
                        
                              Portugal
                           
                           
                              Oncologia médica
                           
                           
                              Genética médica
                           
                        
                              România
                           
                           
                              Oncologie medicala
                           
                           
                              Genetica medicala
                           
                        
                              Slovenija
                           
                           
                              Internistična onkologija
                           
                           
                              Klinična genetika
                           
                        
                              Slovensko
                           
                           
                              Klinická onkológia
                           
                           
                              Lekárska genetika
                           
                        
                              Suomi/Finland
                           
                           
                               
                           
                           
                              Perinnöllisyyslääketiede/ Medicinsk genetik
                           
                        
                              Sverige
                           
                           
                               
                           
                           
                               
                           
                        
                              United Kingdom
                           
                           
                              Medical oncology
                           
                           
                              Clinical genetics“